ایستانبول-دا یئنی ایل گئجه‌سی "رینا "گئجه کلوبونا ائدیلن و 39 نفرین اؤلومونه سبب اولان ترور سالدیری ایله علاقه‌دار گوز آلتینا آلینان 17 شوبهه‌لی‌دن 10-و توتوکلاندی.
توتوکلانانلار آراسیندا سالدیری تعلیماتینی وئردیگی بیلدیریلن شخص ده وار.
ایستانبول جمهوریت باش ساووجیلیغی ترور و تشکیلاتلی سوچلار بوروسو طرفیندن ترور سالدیریسینا دایر آپاریلان شوروشدورما چرچیوه‌سینده گوز آلتینا آلینان 17 شوبهه‌لی شخص عدلیه‌یه آپاریلدی.
محکمه 20 گون عینی ائوده قالدیغی تروریست عبدالقادر ماشاریپووا سالدیری تاپشیریغینی وئردیگی بیلدیریلن الیاس ماماشاریپوو "آنایاسا دوزنینی پوزماغا تشببوس"، "سلاح‌لی ترور تشکیلاتینا عضو اولماق" و " قصداً آدام اؤلدورمه سوچونا یاردیم ائتمه" سوچلاردان توتوکلانماسینا حکم ائتدی.
ماشاریپووون حیات یولداشی مارحابا عبدلئوا و 8 شوبهه‌لی ده "آنایاسا دوزنینی پوزماغا تشببوس" و "سلاح‌لی ترور تشکیلاتینا عضو اولماق" سوچلاریندان توتوکلاندی.
بئش شوبهه‌لی ده عدلی کنترل شرطی ایله سربست بوراخیلدی.
قئید ائده ک کی، یئنی ایل گئجه‌سی ایستانبولون اورتاکؤی بولگه سینده کی گئجه کلوبوندا تؤره‌دیلن ترور سالدیریسیندا 39 نفر حیاتینی ایتیرمیشدی.
ترور حادثه سینی حیاتا کئچیرن عبدالقادیر ماشاریپوو حادثه‌دن ایکی هفته سونرا ایستانبولدا یاخالاندی.
